अगाडिको आवरण पृष्ठ

डोरेमनको गाउँ

लेखकः मथुरा अधिकारी

तह ५, कक्षा २

नेपाली

१

रबिन कक्षा २ मा पढ्छ। उसको घर काठमाडौंमा छ।

उसलाई टिभी हेर्न खुब मनपर्छ। नोबिता, डोरेमनको कार्टुन उसलाई मनपर्छ।

२

उसको सानो कुकुर छ।

ऊ कुकुरसँग खेल्न मन पराउँछ। कुकुरको नाम पनि डोरेमन राखेको छ।

३

एकरात सपनीमा आफूलाई उड्दै गरेको देख्छ।

डोरेमनसँग उड्दै नोबिताको सहरमा पुग्छ।

४

भोलिपल्ट बिहान बिउँझिँदा ऊ खुसी हुन्छ। बिपनीमा पनि डोरेमनलाई भेट्ने इच्छा हुन्छ।

उसले बाबालाई डोरेमनको गाउँ सोध्छ?

५

रबिनको बाबाले जवाफ दिनुभएन। विद्यालयमा गएर शिक्षकलाई सोध्छ? उहाँको उत्तर पनि उसलाई चित्त बुझेन।

६

विद्यालय छुटेपछि, टोलमा गएर सोध्न थाल्छ। नोबिता र डोरेमनको गाउँ कहाँ छ?

गाउँलेहरूले पनि भन्न सकेनन्।

७

कसैबाट पनि डोरेमनको गाउँ पत्ता लागेन। रबिन चिन्तित भयो। भोलिपल्ट आमाले उसलाई मेलामा लैजानुभयो।

मेलामा धेरै मानिसहरू थिए।

८

मिक्‍किमाउस,

बिरालो बनेर मान्छेहरू घुम्दै थिए।

कार्टुनका धेरै पात्रहरू त्यहाँ थिए।

९

मेलामा उसले नोबिता र डोरेमनलाई भेट्यो। खुसी भएर उनीहरूलाई अंकमाल गर्‍यो।

साँझ परेकोले आमासँगै घर फर्कियो।

१०

ऊ सपनाबाट ब्यउँझिँयो। उसले थाहा पायो। यी सबै कार्टुनका पात्र मात्रै हुन्।

उसले डोरेमन भेटेको कुरा साथीहरूलाई सुनायो। साथीहरू पनि उसको कुरा सुनेर रमाए।

शीर्षक पृष्ठ

डोरेमनको गाउँ

Images on pages Front Cover, १, ४, ७, ८, ९ by © 2019 World Education.

Images on pages २, ३, ५, ६, १० by International Illustrations: The Art Of Reading 3.0, © 2009 SIL International. CC-BY-ND 3.0.

तहगत, तह ५

This book has been developed under the Enabling Writers Project with the support of the Curriculum Development Centre-Ministry of Education, Science and Technology Nepal, Language Commission- Government of Nepal, Samunnat Nepal and World Education.

नेपालीNepal

श्रेय पृष्ठCopyright © 2019, Enabling Writers Project - World Education-Nepal http://creativecommons.org/licenses/by/4.0/तपाईंले यस रचनालाई व्यापारिक प्रयोजनका लागि प्रयोग गर्न पाउनुहुन्छ। तपाईंले यस रचनालाई समायोज गर्न वा यसमा आफ्नो तर्फबाट थपथाप गर्न पाउनुहुन्छ। तपाईंले लेखक, चित्रकार, इत्यादिको प्रतिलिपि अधिकार सूचना र नाम राख्नुपर्छ।

अगाडिको आवरण पृष्ठको भित्रपट्टी

यस पुस्तकको बारेमाः नेपाली भाषामा तयार गरिएको यो पुस्तक कक्षा २ मा अध्ययनरत भाइबहिनीहरूका लागि हो। यो पुस्तक देवनागरी लिपिका सबै वर्ण र मात्रा सिकिसकेका बालबालिकाको स्वतन्त्र पठनका लागि तयार पारिएको हो। पढाइ सीपको विकास गर्नका लागि यस पुस्तकलाई शिक्षकले नयाँ शब्द सिकाउन, नमुना पठन गर्न र बोध शिक्षणका लागि प्रयोग गर्न सक्नेछन्।

The End